CELEX: 62018CN0436
Language: ro
Date: 2018-07-02 00:00:00
Title: Cauza C-436/18 P: Recurs introdus la 2 iulie 2018 de Shanxi Taigang Stainless Steel Co. Ltd împotriva Hotărârii Tribunalului (Camera a doua) din 23 aprilie 2018 în cauza T-675/15, Shanxi Taigang Stainless Steel/Comisia Europeană

24.9.2018   
            
            
               RO
            
            
               Jurnalul Oficial al Uniunii Europene
            
            
               C 341/7
            
         
      Recurs introdus la 2 iulie 2018 de Shanxi Taigang Stainless Steel Co. Ltd împotriva Hotărârii Tribunalului (Camera a doua) din 23 aprilie 2018 în cauza T-675/15, Shanxi Taigang Stainless Steel/Comisia Europeană
      (Cauza C-436/18 P)
      (2018/C 341/08)
      Limba de procedură: engleza
      
         Părțile
      
      
         Recurentă: Shanxi Taigang Stainless Steel Co. Ltd (reprezentanți: E. Vermulst și J. Cornelis, advocaten)
      
         Celelalte părți din procedură: Comisia Europeană, Eurofer, Association Européenne de l'Acier, ASBL
      
         Concluziile
      
      Recurenta solicită Curții:
      
                  —
               
               
                  anularea Hotărârii Tribunalului din 23 aprilie 2018 în cauza T-675/15, Shanxi Taigang Stainless Steel Co. Ltd./Comisia Europeană;
               
            
                  —
               
               
                  anularea Regulamentului de punere în aplicare (UE) 2015/1429 (1) al Comisiei din 26 august 2015 de instituire a unei taxe antidumping definitive asupra importurilor de produse plate din oțeluri inoxidabile laminate la rece originare din Republica Populară Chineză și Taiwan și
               
            
                  —
               
               
                  obligarea Comisiei Europene la plata cheltuielilor de judecată efectuate de recurentă în prezentul recurs, precum și a celor efectuate în procedura în fața Tribunalului în cauza T-675/15.
               
            Cu titlu subsidiar:
      
                  —
               
               
                  trimiterea cauzei spre rejudecare la Tribunal și
               
            
                  —
               
               
                  amânarea pronunțării cu privire la cheltuielile de judecată aferente procedurilor în fața Tribunalului și în recurs.
               
            
         Motivele și principalele argumente
      
      În susținerea acțiunii, recurenta invocă două motive.
      În primul rând, hotărârea atacată a interpretat în mod nelegal Articolul 2 alineatul (7) litera (a) al doilea paragraf a doua teză din Regulamentul (CE) nr. 1225/2009 (2) al Consiliului din 30 noiembrie 2009 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene, prin faptul că a interpretat ca făcând parte din această dispoziție o condiție care nu se regăsește în textul său atunci când se selectează țara analoagă.
      În al doilea rând, hotărârea atacată a încălcat Articolul 2 alineatul (7) litera (a) din Regulamentul (CE) nr. 1225/2009 al Consiliului prin faptul că a statuat că ajustările valorii normale nu sunt posibile, în principiu, atunci când se aplică această dispoziție.
      
         (1)  JO 2015, L 224, p. 10.
      
         (2)  JO 2009, L 343, p. 51.